Toomas Järveoja

Toomas Järveoja (sündinud 23. aprillil 1961) on Eesti poliitik.

Haridus
1984. aastal lõpetas ta Tallinna Polütehnilise Instituudi."Elva uueks linnapeaks valiti Toomas Järveoja", Postimees 30. mai 2011

Poliitiline tegevus
Aastatel 1999–2002 oli ta Elva linnavolikogu esimees. 2005. aastast oli ta Elva spordijuht ning 2007–2011 abilinnapea.

30. mail 2011 valiti Toomas Järveoja Elva linnapeaks, sest senine linnapea Reno Laidre nimetati 1. juunist 2011 Tartu maavanemaks. 6. mail 2015 avaldas Elva linnavolikogu talle umbusaldust ja valis uueks linnapeaks Järveoja erakonnakaaslase Eva Kamsi.Männilinnas vahetus võim Tartu Postimees, 6. mai 2015 (vaadatud 6. mai 2015)

Novembrist 2017 oli Toomas Järveoja Elva vallavanem.Elva vallavanemaks valiti Toomas Järveoja 

Märtsis 2019 kandideeris ta Riigikokku, kuid ei osutunud valituks. 27. jaanuaril 2021 asus ta Eesti maaeluministriks siirdunud Urmas Kruuse asendusliikmena Riigikogu liikmeks. 

Alates maist 2023 on ta Kambja abivallavanem. 

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 1688 häält ning ei osutunud valituks.

Poliitiline kuuluvus
Aastast 1988 oli ta NLKP liige.EKP Tartu rajoonikomitee. Parteiliikmete vastuvõtu toimikud. Eesti Rahvusarhiiv,  ERAF.2643.83.90

Toomas Järveoja on 6. märtsist 2002 Eesti Reformierakonna liige.Äriregistri päring. (kasutatud 31. mail 2011)

Ühiskondlik tegevus
Järveoja on sportlane ja terviseliikumise eestvedaja. Ta osaleb rattamaratonidel"Eesmärgiks pole rattasõit, vaid tervis", Postimees 30. mai 2011 ja sõidab rallit koos oma poja Martin Järveojaga."Rallisõitjast judoka kannab endas olümpiaunistust", Postimees 30. oktoober 2007 

Ta on ka Eesti Judoliidu asepresident.

Tunnustus
2009. aastal pälvis ta Jõgeval toimunud Eesti linnade 40. suvemängudel Eesti sportlikuima linnajuhi auhinna."Eesti sportlikuim linnapea – Toomas Järveoja", Maaleht 28. juuni 2009

Isiklikku
Tema poeg on endine judoka ja 2017. aastast Ott Tänaku kaardilugeja Martin Järveoja. Tema vend on Nõo Reaalgümnaasiumi direktor Jaanus Järveoja.

Viited

Välislingid
"Elva uueks linnapeaks valiti Toomas Järveoja". Postimees, 30. mai 2011
Sulev Oll. "Eesti sportlikuim linnapea – Toomas Järveoja" (artiklis on Järveoja ennatlikult nimetatud linnapeaks). Maaleht, 28. juuni 2009

Kategooria:Elva linnapead
Kategooria:XIV Riigikogu liikmed
Kategooria:XV Riigikogu liikmed
Kategooria:Tallinna Tehnikaülikooli vilistlased
Kategooria:Eestimaa Kommunistliku Partei liikmed
Kategooria:Sündinud 1961